**IZGLĪTĪBAS UN ZINĀTNES MINISTRIJA**

Cenu aptauja

**“Par Izglītības un zinātnes ministrijas ēkas Rīgā, Vaļņu ielā 2 evakuācijas ceļos esošo durvju aprīkošanu ar durvju pašaizveres mehānismiem”**

**ATBILDES UZ IEINTERESĒTĀ PIEGĀDĀTĀJA JAUTĀJUMIEM**

**Jautājums**

*Esam saņēmuši uzaicinājumu izstrādāt piedāvājumu durvju aizvērēju piegādei un montāžai. Mūsu kvalifikācija un pieredze aizvērēju risinājumu piemeklēšanā un montāžā pilnībā atbilst prasībām un mēs labprāt iesniegtu savu piedāvājumu, taču, ņemot vērā darba apjomu, kvalitātes prasības un nepieciešamību veikt objekta apsekošanu un katru durvju izvērtēšanu, piedāvājumu nav iespējams izstrādāt norādītajā termiņā līdz 2021. gada 22. septembra plkst.10.00. Ja iespējams termiņa pagarinājums līdz vismaz 2021. gada 24. septembrim, tad mēs to varam paveikt. Lai sasniegtu maksimāli augstvērtīgāko rezultātu, vēlams nodrošināt tehniskā speciālista klātbūtni durvju apsekošanā, kas var atbildēt uz precizējošiem jautājumiem par vēlamo rezultātu no ikdienas lietotāja puses un jūsu drošības prasībām.*

**Atbilde**

Cenu aptaujas piedāvājumu iesniegšanas termiņš tiek pagarināts līdz 2021. gada 24. septembrim plkst. 10.00.

**Jautājums**

*Lūdzam sekojošus precizējumus. Tehniskās specifikācijas punkts 2.5.6. - Iespēja durvju vērtni fiksēt atvērtā stāvoklī ne mazāk kā 180 grādu leņķī attiecībā pret durvju kārbu; Lūdzu, pārbaudiet vai tā nav kļūda! Aizvērēju vispār atvērt 180 grādu atvērumā var tikai ļoti īpašā situācijā, taču aizvērēja fiksācija šādā atvērumā faktiski nav vispār iespējama. Varbūt ar šo bija domāta fiksācija 90 grādu atvērumā?*

**Atbilde**

Pasūtītājs veic precizējumus tehniskās specifikācijas 2.5.6. apakšpunktā izsakot to šādā redakcijā – “2.5.6.Iespēja durvju vērtni atvērt 180 grādu leņķī pret durvju kārbu un fiksēt durvju vērtni atvērtā stāvoklī ne mazāk kā 90 grādu leņķī attiecībā pret durvju kārbu;

**Jautājums**

*Iepriekšminētā prasība ir pretrunā ar 3.2.punktā norādīto, ka risinājumam jāatbilst ugunsdrošības noteikumiem. Atbilstoši ugunsdrošības noteikumiem ugunsdrošas durvis atvērtā stāvoklī mehāniski fiksēt nav atļauts! Vienīgais ugunsdrošībai atbilstošais risinājums ir tās fiksēt kontrolēti - elektromagnētiski, fiksēšanas vadību saslēdzot ar ugunsdrošības signalizācijas tīkla vadību. Vai objektā durvīm ir pievadīts 24V signalizācijas sistēmas pieslēgums, ar ko kontrolēt durvju vaļējā stāvokļa fiksatorus?*

**Atbilde**

Aprīkojumam ir jābūt ar funkciju, ka to ir iespējams integrēt ar ugunsdrošības sistēmu  (durvju vērtnes fiksēšanas vadību saslēdzot ar ugunsdrošības signalizācijas tīkla vadību) – pretendentam ir jānodrošina (jāpiedāvā šāds aprīkojums), ka aprīkojumu būs iespējams integrēt ar ugunsdrošības sistēmu, aprīkojuma integrācija ugundrošības sistēmā pretendentam šīs cenu aptauja ietvaros nav jāveic (to pasūtītājs veiks vēlāk, jo šobrīd 24V signalizācijas sistēmas pieslēgums līdz katrai no durvīm nav ierīkots).